  Майя Бывальцева Удмуртиысь куинез вылӥ дышетсконниос ARES-2019 (Academic Ranking of World Universities-European Standard) рейтинге пыризы. Лыдметэз Европаысь тодосъя но промышленность палата шараяз, ивортэ элькунысь дышетонъя но тодосъя министерстволэн пресс-службаез. Рейтинге Россиысь 198 вылӥ дышетсконниос шедизы, соос пӧлын Ижысь техникая М. Т. Калашников нимо кун университет (61-тӥ интыын), Удмурт кун университет (64-тӥ интыын) но Ижысь гурт возёсъя кун академия (153-тӥ интыын) Академ рейтинг вылӥ дышетонын Европаысь стандартъёсъя кылдытӥське. Лыдэ басьтӥсько тодосъя уж, мукет кунъёсын валче ужан, дышетсконниослэн выпускникъёссылы кулэяськон, информатизация, дышетӥсьёслэн калыккуспо вормонъёссы, уж сётӥсьёсын кусыпъёссы, Европаысь тодосъя академиослэн ёзчиоссы луэмзы, Европаысь вузкаронъя но промышленностья палаталэн но Еврокомиссилэн ёзъёсынызы сётэм данъетъёс. Европа стандартъёсъя академ рейтинг автоматика амалэн кылдытӥське, адямиос со уже уг пырисько ARES рейтинг туэ 9 ар тырмонзэ пусъе ни. Туннэ солэсь ужъемышъёссэ дуннеысь ваньмыз сямен рейтинг агентствоос санэ басьто. Тодэ вайытом, Удмуртиын улӥсьёсты Россиысь калыкъёслэн кылъёссыя, лулчеберетсыя огъяроси викторинае пыриськыны ӧтё.  Тегъёс: Дышетон УдГУ ИжГТУ Ижкар ИжГСХА Удмуртия Тодос  